เรื่องร้องเรียน: เสียงดังรบกวนมาก บริเวณที่จัดงานเคหะร่มเกล้าแฟร์ เล่นคอนเสิร์ตทุกวัน 15-25 ธค รบกวนคนที่อาศัยบริเวณนี้มาก คนต้องนอน คนต้องทำงาน เด็กต้องไปเรียน เด็กเล็กต้องพักผ่อน ไม่รู้ว่าต้องตื่นมานั่งฟังคอนเสิร์ตทุกคืนจนจบงานเลยรึเปล่าครับ อยากทราบว่าทางผู้ว่าเขตลาดกระบัง มีดุลพินิทอย่างไรในการอนุญาตให้จัดงานที่เสียงดังลั่นทุ่ง กลางชุมชนที่อยู่อาศัยแบบนี้ ทำประชาพิจารย์แล้วหรือยัง หรือไม่มีบุตรหลานอาศัยอยู่ละแวกนี้ เลยไม่คิดว่าเป็นการสร้างความเดือดร้อน รำคาญ ให้กับประชาชน
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ได้ตรวจสอบเรื่องร้องเรียนดังกล่าวแล้ว จึงได้ประสานสน. ร่มเกล้า ช่วยตรวจสอบและดำเนินการตามอำนาจหน้าที่ และประสานการเคหะนครหลวง สาขาร่มเกล้า ขอให้พิจารณาทบทวนการใช้เพื้นที่ดังกล่าวในการแสดงดนตรีหรือกิจกรรมที่อาจก่อให้เกิดเสียงดังรบกวนประชาชน เพื่อแก้ไขปัญหาเหตุเดือดร้อนรำคาญ และป้องกันไม่ให้มีเหตุเดือดร้อนรำคาญต่อไป
ความเห็นของผู้แจ้ง: ขอบคุณเจ้าหน้าที่ที่ช่วยประสานงานทุกท่าน ที่เห็นความทุกข์ของประชาชนเป็นหน้าที่ที่ต้องให้ความช่วยเหลือ และอยากให้ผู้ที่มองข้ามปัญหาของประชาชน ทบทวนบทบาทและหน้าที่ของตนด้วยครับ ว่าพวกท่านเข้าทำงาน ณ จุดนี้เพื่ออะไร และหน้าที่ของท่านคืออะไร เพียงเพื่อบ่ายเบี่ยงและปัดความรับผิดชอบให้หน่วยงานอื่นไปเรื่อยๆใช่หรือไม่  ขอบคุณครับ
พื้นที่: แขวงคลองสองต้นนุ่น เขตลาดกระบัง กรุงเทพมหานคร